REPUBLIKA HRVATSKA

KRAPINSKO - ZAGORSKA ŽUPANIJA

GRAD ZLATAR

**OSNOVNA ŠKOLA BELEC**

**Belec 50, Belec**

 **OBRAZLOŽENJE III. IZMJENE FINANCIJSKOG PLANA OSNOVNE ŠKOLE BELEC U 2024. GODINI**

Prema članku 46. Zakona o proračunu (NN 144/21)., Osnovna škola Belec izvršila je II. izmjenu financijskog plana u 2024.godini. Prema financijskom planu za 2024. godinu donesenog na sjednici Školskog odbora 09. studenog 2023. godine, planirani su prihodi u iznosu od 611.681 eura, a rashodi 612.711 eura, razliku čini predviđeni višak sredstava u iznosu od 1.030 eura. I. izmjenom financijskog plana prihodi su povećani za 38%,a rashodi za 39%, odnosno prihodi su planirani u iznosu od 845.418,23 što čini povećanje za 233.737,23 eura, dok su rashodi planirani u iznosu 850.880,23 eura i čini povećanje za 238.169,23 eura. Razliku planiranih prihoda i rashoda u I. izmjeni financijskog plana čini višak sredstava u iznosu 5.462,00 eura iz prethodne godine koji je prema završnom financijskom izvještaju prenesen iz 2023. godine u 2024. godinu za podmirenje rashoda poslovanja. Sredstva su povećana zbog povećanja koeficijenata za plaće zaposlenika prema Temeljnom kolektivnom ugovoru za zaposlenike u javnim službama (NN 29/2024), te zbog povećanja tržišnih cijena. Slijedom navedenog, Škola je izvršila II. izmjenu financijskog plana prema Odluci Osnivača Klasa:602-06/24-01/17, Urbroj:2140-10/04-24-4 od 30. kolovoza 2024. godine. Prema II. izmjeni financijskog plana ukupno je planirano 853.380,23 eura rashoda i 847.918,23 eura prihoda te preneseni višak u iznosu 5.462,00 eura. Analizom prihoda i rashoda II. izmjene u odnosu na I. izmjenu sredstva su povećana za 2.500,00 eura na izvoru financiranja 1.3.Decentralizacije. III. izmjenom financijskog plana planirani su prihodi u iznosu 912.393,23 eura i rashodi u iznosu 917.855,23 eura, dok razliku čini preneseni višak poslovanja.

**Opći i posebni dio**

*Prihodi i rashodi poslovanja*

1.1.Opći prihodi i primici. Izvorna su sredstva Krapinsko-zagorske županije za financiranje projekta, Baltazar, Građanski odgoj i e-tehničar, zimske i proljetne radionice, županijska natjecanja učenika, te za ostale hitne intervencije. U sklopu projekta Baltazar sredstva su u izvornom planu planirana u iznosu od 6.980,00 eura, dok su I. izmjenom planirana u iznosu od 7.117,00 eura, a u II. izmjeni ostala su nepromijenjena. U III. izmjeni financijskog plana sredstva za projekt Baltazar planirana su u ukupnom iznosu 15.850,00 eura jer od šk. god.24/25., Škola ima dva pomoćnika u nastavi. Ostvaren je višak sredstava za građanski odgoj u iznosu od 93,00 eura zbog obračuna i isplate u tekućoj godini, koji se odnosio na prošlu godinu, a nije isplaćen zbog godišnjeg obračuna poreza na dohodak, a planirani iznos u I. izmjeni ostao je nepromijenjen u II. i III. Izmjeni u iznosu 600,00 eura. Sredstva za e-tehničara ostala su nepromijenjena u iznosu od 800 eura u izvornom, I. izmjeni II. izmjeni i III.izmjeni, a isto je ostvareno 64 eura viška sredstava. Županijska natjecanja učenika u izvornom su planu planirana u iznosu od 250 eura, a ostvarena u iznosu od 61 eura stoga su u I. izmjeni plana smanjena za 189 eura i taj iznos ostao je nepromijenjen u II. i III. Izmjeni. U izvornom planu sredstva su planirana za zimske i proljetne radionice učenika u iznosu od 200 eura, a I. izmjenom plana sredstva su smanjena za 45 eura zbog realizacije stvarnih troškova, i iznos 155,00 eura ostao je nepromijenjen u II. i III. Izmjeni. Škola je tiskala slikovnice koje su izradili učenici škole te ostvarila trošak u iznosu od 675,00 eura koji je planiran u I. izmjeni financijskog plana i ostao nepromijenjen u II. i III. Izmjeni financijskog plana.

1.3.Decentralizacija. Sredstva decentralizacije su sredstva koje osigura Krapinsko-zagorska županija, kao Osnivač škole za redovno poslovanje škole sukladno zakonskom standardu. U izvornom planu sredstva su planirana u iznosu od 22.101,00eura, dok su I. izmjenom financijskog plana povećana za 43% i iznose 31.484,23 euro, sukladno Odluci Osnivača Klasa: 602-06/24-01/17, Urbroj: 2140-02-24-2 od 30. ožujka 2024. godine. U II. izmjeni financijskog plana sredstva su planirana u iznosu 33.984,23 eura prema Odluci Osnivača i ostala su nepromijenjena u III. Izmjeni financijskog plana, ali sa drugačijom raspodjelom. Sredstva su planirana za materijalne rashode škole u iznosu od 33.384,23 eura, od ukupnog iznosa, za naknade troškova zaposlenima, kao što su službena putovanja i stručna usavršavanja planirano je 4.791,00 eura, za uredski materijal, energiju i materijal za održavanje škole planirano je 15.588,23 eura, za usluge telefona, pošte, komunalne usluge, računalne usluge, usluge tekućeg i investicijskog održavanje, zdravstvene i ostale usluge planirano je 12.029,00 eura, za ostale nespomenute rashode poslovanja kao što je osiguranje imovine, članarine 976,00 eura. Sredstva za financijske rashode planirana su u iznosu 600,00 eura.

2.1.Donacije. U tekućoj proračunskoj godini škola nije ostvarila prihode u planiranom iznosu 80,00 eura od solidarnosti na djelu i prenijela višak sredstava iz 2023. godine u iznosu 176,00 eura za podmirenje rashoda poslovanja u 2024. godini.

3.1.Vlastiti prihodi. Škola ostvaruje vlastite prihode od prodaje starog papira i najma školske sportske dvorane te prodaje proizvoda Učeničke zadruge. U izvornom planu prihodi su planirani u iznosu od 850 eura i rashodi 1.550 eura zbog previđenog viška sredstava u iznosu od 700 eura. U I. izmjeni financijskog plana prihodi su planirani u iznosu od 1.540,00 eura, a rashodi 2.363 eura, razliku čini višak sredstava iz prethodne godine u iznosu od 823,00 eura. Od ukupno prenesenog viška sredstava 33 eura se odnosi na vlastita sredstva, a 790 eura se odnosi na višak od Učeničke zadruge. Od ukupno planiranih prihoda 600 eura se odnosi na podaju proizvoda učeničke zadruge, 100 eura se odnosi na prodaju starog papira te 840 eura se odnosi za najam školske sportske dvorane. U II. izmjeni financijskog plana sredstva su ostala nepromijenjena. U III. Izmjeni financijskog plana planirano je 2.370,00 eura rashoda i 1.547,00 eura prihoda. Od ukupno planiranih sredstava 700,00 eura se odnosi na prodaju proizvoda učeničke zadruge i 847,00 eura za najam dvorane. Planirani rashodi raspoređeni su za nabavu materijala učeničke zadruge i članarinu zadruge, za troškove električne energije i ostale materijalne rashode te za nabavu lektire za potrebe učenika.

4.3.Posebne namjene. Namjenska su sredstva namijenjena za potrebe učenika te ostale namjene. Prema izvornom planu prihodi su planirani u iznosu od 8.600 eura, a rashodi u iznosu 8.930 eura, dok razliku čini predviđeni višak sredstava u iznosu od 330 eura. U I. izmjeni financijskog plana prihodi su planirani u iznosu od 10.736 eura za prijevoz učenika po DPS-u, osiguranje učenika, za realizaciju izleta i terenskih nastava učenika za ostale namjene. Rashodi su u I. izmjeni financijskog plana planirani u iznosu od 10.898 eura, a razliku čini višak sredstava u iznosu od 162 eura za podmirenje rashoda poslovanja u 2024. godini. Od ukupno planiranih rashoda za prijevoz učenika po DPS-u te za realizaciju terenskih nastava planirano je 6.500 eura, za realizaciju izleta preko turističke agencije planirano je 3.306 eura, za osiguranje učenika 700 eura te za ostale namjene 392 eura. U II. izmjeni financijskog plana sredstva su ostala nepromijenjena. Trećom izmjenom financijskog plana prihodi su planirani u iznosu 11.391,00 eura, a rashodi 11.553,00 eura. Rashodi su planirani za troškove dnevnice 330,00 eura za školu plivanja učenika, za nabavu materijala za potrebe učenika 435,00 eura, prijevoz po DPS-u i izlete 6.500,00 eura, realizaciju izleta učenika 3.306,00 eura preko turističke agencije te osiguranje učenika 820,00 eura.

5.2.Pomoći-Ministarstvo znanosti i obrazovanja. Prema izvornom planu planirani su prihodi i rashodi u iznosu 570.300 eura. U I. izmjeni plana planirani prihodi iznose 788.550 eura, a rashodi 788.712 eura, što čini povećanje sredstava 38%. Sredstva su u I. izmjeni plana povećana zbog povećanje koeficijenata zaposlenika prema Temeljnom kolektivnom ugovoru za zaposlenike u javnim službama (NN 29/2024), a razliku prihoda i rashoda u I. izmjeni čini višak sredstava u iznosu od 162 eura, a način da je ostvaren višak sredstava u iznosu 1.700 eura za provođenje preventivnog programa, te manjak sredstava u iznosu 1.538 eura za potrebe školske prehrane učenika u prvom polugodištu školske godine 23/24. Od ukupno planiranih sredstava iznos 623.000 se odnosi na sredstva za isplatu plaće, 70.000 se odnosi na doprinose na plaću, za materijalna prava zaposlenika (regres, božićnica, uskrsnica, dar djeci, pomoći, jubilarne nagrade) planirano je 28.500 eura, za isplatu prijevoza zaposlenika na posao i sa posla planirano je 26.000 eura, za nabavu namirnica za potrebe školske prehrane učenika planirano je 25.000 eura, za naknadu zbog nezapošljavanja invalida planirano je 3.000 eura, za nabavu udžbenika za djecu planirano je 11.000 eura, za higijenske potrepštine planirano je 275 eura, za nabavu dodatnih udžbenika tokom školske godine planirano je 75 eura te za ostale namjene i u svrhu provođenja preventivnog programa 1.862 eura. U II. izmjeni financijskog plana sredstva su ostala nepromijenjena. U III. Izmjeni financijskog plana planirano je 812.212,00 eura rashoda i 812.050,00 eura prihoda. Sredstva su u odnosu na II. izmjenu financijskog plana promijenjena na ostalim rashodima za zaposlene u iznosu 32.000,00 eura, doprinos za obvezno zdravstveno osiguranje 90.000,00 eura, dok je ostalo ne promijenjeno.

5.4.Jedinica lokalne samouprave- Grad Zlatar i Općina Okućani. Sredstva od grada Zlatara su u izvornom financijskom planu planirana u iznosu 1.000,00 eura na prihodima i rashodima. U I. izmjeni financijskog plana prihodi od grada Zlatara ostali su nepromijenjeni u iznosu 1.000 eura, dok su rashodi planirani u iznosu od 4.982,00 eura zbog prenesenog viška poslovanja iz 2023. godine u iznosu od 3.982,00 eura. Sredstva su planirana za prijevoz učenika na natjecanje 150,00 eura, za održavanje okoliša škole u iznosu 2.550,00 eura za nabavu računalne opreme 500 eura te za ostale rashode poslovanja planirano je 1.782,00 eura. U III. Izmjeni financijskog plana planirano je 7.982,00 eura rashoda i 4.000,00 eura prihoda, za opremu škole planirano je 2.861,00 eura dok je za ostale materijalne rashode planirano 5.121,00 eura. Sredstva od Općine Okućana planirana u I. izmjeni financijskog plana u iznosu 2.700,00 eura na prihodima i rashodima u svrhu obračun i isplate plaća i materijalnih prava za pomoćnika u nastavi za učenika štićenika Centra Zajezde, a u sklopu projekta Baltazar 7 mimo koji se 100% financira od JLS-a.. Za isplate plaće planirano je 1.910,00 eura, za materijalna prava planirano je 400 eura, za doprinose plaća 330 eura te za troškove dnevnica 60,00 eura. U II i III. izmjeni financijskog plana sredstva su ostala nepromijenjena.

Predsjednica školskog odbora

Nevenka Puklin